
Feriţi-vă de profeții 
mincinoşi, care vin la voi în 
îmbrăcăminte de oi, şi pe 
dinlăuntru sunt lupi răpitori. 


Matei, VII, 15 


Nimeni dintre aceia pe care 
bogăţia şi onorurile îi aşază pe o 
treaptă mai înaltă nu e mare. Aceasta-i 
eroarea care ne înşală, că nu apreciem 
pe nimeni după ceea ce este, ci îi 
adăugăm şi cele ce-l împodobesc. 

Când vrei să apreciezi pe 
cineva la justa lui valoare şi să ştii ce 
fel de om este, priveşte-l gol: să lepede 
averea, să lepede onorurile şi celelalte 
minciuni ale soartei, să dezbrace până 
şi corpul — priveşte-i sufletul, dacă-i 
mare prin altceva sau prin el însuşi. 

Să apreciem fiecare lucru, 
îndepărtând ce se spune despre el, şi 
să cercetăm ce este, nu ce e numit. 


Seneca, 
Epistolae 





Invăţământul este menit să creeze personalităţi 
organice. Acestea sunt conştiente că viaţa este un sistem 
de interdependente multiple şi îşi pun, din proprie voinţă, 
viaţa în slujba unui principiu moral supraordonator. 
Ancorarea profundă în spiritualitatea şi experiența 
neamului lor le ajută să reacționeze eficient în fața 
dificultăţilor, chiar şi atunci când se ivesc pe neaşteptate. 
Acum însă, şcoala creează tipul omului universal - de 
nicăieri şi de peste tot, lipsit de viziunea globală asupra 
lumii şi a existenţei. Rupt de tradiţie şi de mediul în care a 
trăit, acest om este incapabil să facă față neprevăzutului. 
Orice bandă politică îl poate manipula, fără ca el să bage 
măcar de seamă. li stă în putere să se autoredreseze 
individual, utilizând pârghii precum: gândirea, cultura, 
munca, cinstea, economia, gimnastica, meditaţia, 
contemplaţia şi rugăciunea. 

O investigare, amănunţită, a procesului 
istoric ce a condus la deprecierea învățământului 
românesc este întreprinsă de Nicolae lorga. 
Acesta comentează: “Idealul educaţiei e să 
dezvolți ceea ce există ca înclinaţie în om şi să nu 
încerci a-i da însuşiri ce nu, se găsesc, ca punct 
de plecare în însăşi fiinţa lui” . 

“Scoala are datoria de-a ajuta societatea, 
de-a merge mână-n mână cu ea, şi nu de a-i sta 
în cale. Fiecare şcoală trebui să iasă din (să reflecte 
n.n.) nevoile societăţii, care trebui cunoscute şi 
înălțate, ca să ajungă la forma pe care s-o 
servească şcoala”. 

“Evul mediu — bazat pe iniţiativa individuală 
şi pe cea colectivă — avea nevoie de (îngăduia pe 
n.n.) orice fel de oameni, care se uneau de la sine: 
nu-i trebuia un om tip. Omul era pregătit pentru o 
viată spontanee. 

In acel Ev Mediu, dacă erai creştin, Biserica 
te creştea ca pe fiul ei, acolo ţi se dădea lecţia de 
catehism; acolo învăţai rugăciunile, învăţai să 
citeşti, să scrii. Meşteşugar voiai să te faci, îl 
alegeai ca profesor pe meşterul cel mai bun. Apoi 
Universitatea: aceasta era un învățământ absolut 
liber. Profesorul trata orice chestiune voia, şi aşa 
cum voia el, iar studentul îl asculta numai dacă îl 
interesa (conţinutul prelegerii n.n. 


1 Nicolae Iorga, Idei asupra problemelor actuale, pag. 139 
? ibidem, pag. 208 
% ibidem, pag. 211, 139 


A venit, pe urmă, vremea stăpânirii 
monarhilor. Suveranul modern avea nevoie de 
buni supuşi. Toate erau aşa întocmite ca să 
pregătească pe bunul cetățean, omul cu credință 
fată de suveran, bun ostaş şi, mai ales, bun 
contribuabil. Dar învățământul acesta nu mergea 
până jos. Şcoala primară n-a existat până la 
revoluția franceză. Erau doar anume (câţiva n.n.) 
călugări care învățau pe aceia care doreau. 

Revoluţia franceză, ca şi cea sovietică, 
avea nevoie de anumiţi oameni; ei îi trebuia să 
creeze tipul revoluționarului. De aceea, a înlăturat 
toate formele mai vechi de învățământ, cu aceeaşi 
neîmpăcată ură căreia i-au căzut jertfă atâtea din 
aşezămintele capabile încă de viață ale vechii 
Francii. Creatori fără rezerve, revoluționarii au 
înțeles să facă nou în toate, dând contemporanilor 
ceea ce le trebuia pentru a nu fi oameni de curte 
şi de lume, ci cetățeni luptători. Se creează, astfel, 
şcoala publică, comună tuturora şi gratuită. 

Vine apoi Napoleon, care, voind să 
stăpânească lumea în toate, făcu din tot sistemul 
său politic o imensă maşină, admirabilă prin 
puterea şi regularitatea ei aproape militară, care-i 
permiteau să fie pusă în mişcare de un singur om. 
Şcoala lui făcea un fel de automat în mâna puterii 
centrale, îmbina mecanic oameni croiţi (educați n.n.) 
pe acelaşi tip, fără  îngăduința  varietăţilor 
individuale. Ea (instituţia şcolii n.n.) trebuia să fie un 
fel de fabrică de produs oameni, pe care statul 
poate să-i întrebuințeze pentru scopurile sale. 
Pentru a crea individul ascultător ca un soldat, 

Napoleon creă şcoala-cazarmă, cuprinsă într-o 
construcţie de nemiloase linii drepte, care trebuia 
să primească, în toate treptele ei, un singur 
impuls, iar acesta să plece de la monarhul singur. 
Şeful enormei cazărmi şcolare e rectorul de 
Academie, care dispune, în Universitate şi în licee, 
de o întreagă oaste disciplinată de profesori, 
inspectori etc”. 

Aşadar, în timp ce “universitatea 
medievală era o şcoală de cugetare personală, la 
care venea studentul numai dacă îi plăcea 
cugetarea profesorului, astăzi, universitatea este o 
şcoală de specialități, nelegate între ele”, fără nici 


* ibidem, pag. 212, 213 

5 Maniera didactică utilizată în transmiterea conținutului lor 
informațional către subiecții supuşi educării - neevidențiind, în 
mod deliberat, corelațiile organice existente între diferitele 
ramuri de știință -, le îngreunează acestora posibilitatea folosirii 
cunoștințelor dobândite într-un domeniu la mai profunda 
înțelegere, atât a problematicii celorlalte domenii, cât şi, mai 
ales, a substratului anumitor fenomene social-politice şi 
economice dintre cele mai sensibile şi, deopotrivă, mai grave... 
Spre pildă a scopului ascuns ce stă la baza formulării, într-un 
anume mod şi nu în altul, a vreunui text legislativ, poate chiar a 
vreunui articol de Constituţie ori de tratat internaţional. 
Totodată, ea păgubeşte şi progresului general al cunoaşterii 
stiințifice, întrucât, după cum relevă Ştefan Odobleja: “Fiecare 
ştiinţă este o porţiune a unui tot care este ştiinţa în general. 
Toate ştiinţele se inspiră reciproc, confirmându-se ori 
infirmându-se una pe cealaltă. Progresul unei ştiinţe determină 
progresul celorlalte ştiinţe şi invers. Când vrei să studiezi o 
Ştiinţă, trebui s-o compari şi s-o apropii de toate celelalte 

un fel de spirit comun şi (mai mult nn.), aceste 
creaţiuni au un scop care nu e în societate, ci 
peste ea şi, poate, chiar împotriva ei. S-a creat 
tipul omului abstract, în afară (rupt n.n.) de orice 
tradiţie şi de orice împrejurări în care ar avea de 
trăit, omul care ştie dinainte unde va fi aşezat, ce 
gesturi va face în fiecare moment, omul pentru 
care neprevăzutul n-are nici o importanţă (incapabil 
să facă față oricărei schimbări neaşteptate a condiţiilor sale de 
existenţă n.n.). 

Şcoala fiind în afară de viaţă, învăţându-te 
să nu ţii cont de nimic ce e dincolo de casta cultă, 
duce la o şcolarizare formală a omenirii. De aici a 
ieşit (rezultat n.n.) o umanitate scăzută, lipsită de 
energie şi de entuziasm, lipsită de putinţa de a 
acţiona şi de a reacționa, o umanitate împuţinată 
şi strâmbată””. De aceea, dacă “şcoala de 
odinioară era contactul dinţre cineva care vrea să 
înveţe şi cineva care ştie”, astăzi (ca să înveţi n.n.) 
eşti silit, de multe ori, să te duci la tot felul de 
imbecili cu atestate, care nu cunosc, „nici pe 


departe, ceea ce au pretenţia să te învete”?. 


ştiinţe. Cele mai miraculoase descoperiri ale ştiinţei pure şi ale 
tehnicii nu sunt, adesea, decât generalizări, analogii, translații, 
comparații, imitații, apropieri, împrumuturi, adaptări la un 
domeniu oarecare a ideilor şi procedeelor unui alt domeniu”., 
Ştefan  Odobleja, Psihologia consonantistă şi cibernetica, 
Editura Scrisul românesc, Craiova, 1978, pag. 107-110 

S Nicolae lorga, Idei asupra problemelor actuale, pag. 138, 139 
7 ibidem, pag. 207 

8 ibidem, pag. 206 


Aşa, “se creează acum, pentru o lume 
neorganică, un tip de om universal, omul care e 
de nicăieri şi de peste tot, omul în afară (rupt n.n.) 
de tradiţie, în afară (înstrăinat n.n.) de mediul în care 
a trăit; iar de societatea aceasta nenorocită, 
intrată în tipicul şcolii, oricine poate abuza, orice 
aventurier sau orice bandă politică se poate face 
stăpânul ei” speculându-i cu abilitate lipsa 
stilului, adică, după cum se exprimă Mircea 
Eliade, “a vieţii proprii, ierarhice si ritmice, a 
adevărurilor (informaţiilor fiabile n.n) adunate” `... 
Căci, “adevărurile pu preţuiesc nimic atunci când 
le posezi izolate”!!, iar “ceea ce lipseşte omului 
modern ca să fie om „Întreg, este tocmai intuiţia 
ierarhiei, a cosmizării” ^, adică, a “armonizării lor 
într-o viziune globală asupra lumii şi a 
existenţei” ~... Mai mult, ele nu numai că “nu au 
valoare izolată, dar ajung de-a dreptul 
primejdioase când încerci să compensezi cu unul 
singur absenţa celorlalte” `. 

Imbucurător este, însă, faptul că fiecare 
ființă umană are posibilitatea de a-şi înfrânge, 
progresiv, această slăbiciune, prin activism 
personal. În acest sens, o serie de semeni ai 


? ibidem, pag. 173, 205 
10 Mircea Eliade, Profetism românesc, Editura Roza Vânturilor, 
Bucureşti, 1990, vol. |, pag. 113 
11 ibidem 
12 ibidem 
13 ibidem 
14 ibidem, pag. 114 

noştri, printre care Scarlat Demetrescu, Mircea 
Eliade, Mihai Eminescu şi Petre Georgescu- 
Delafras, ne reamintesc că dispunem, bineînţeles 
nelimitativ, de pârghii precum: gândirea, cultura, 
munca, cinstea, economia, gimnastica, meditaţia, 
contemplaţia, rugăciunea. 

Cel mai puternic instrument de 
autoapărare individuală împotriva agresiunilor 
manipulatorii, relevă Scarlat Demetrescu, este 
“fabricarea şi subtilizarea (rafinarea n.n.) continuă a 
materiei noastre mentale, prin “propria noastră 
gândire, reflectarea la ceea ce am făcut şi la 
urmările faptelor noastre, reflectarea la ceea ce va 
trebui să facem şi analizarea sub toate aspectele 
a efectelor ce vor urma. De la actele şi vorbele 
noastre, vom trece la vorbele şi faptele celor cu 
care am venit în contact. Care e dedesubtul 
vorbelor şi faptelor, de ce au procedat aşa şi nu 
altfel, ce au vrut ei să zică etc. Deosebit de mult 
se dezvoltă puterea gândirii noastre când 
examinăm natura şi ordinea din ea. 

Gândind mereu la probleme abstracte, 
filosofice, ne vom obişnui într-o asemenea măsură 
cu acest grad înalt de gândire, încât ideile banale 
sau (cele n.n.) josnice ne vor provoca neplăcere. O 
conversație trivială ne va determina să plecăm din 
acel mediu. Obişnuit cu adevărul, mentalul nostru 
nu mai e capabil să emită minciuna. Cantitatea de 
cunoştinţe acumulate ne va face mai înţelepţi, aşa 
că zâmbim de milă când primim explicaţii şi 
argumentări care denotă o desăvârşită ignoranță 
(după caz: necunoaştere, ignorare ori încălcare n.n.) a 

naturii omeneşti şi a legilor naturii. Spiritul se va 
ascuți, într-o asemenea măsură, încât, prin 
inducţie sau prin deducție, întrevedem sau 
descoperim adevărul în(;) situaţiile şi împrejurările 
cele mai complexe” ~. 

Dar, întrucât, în mod legic, pertinența 
raționamentelor este condiţionată de fiabilitatea 
filtrului informaţional al gândirii care le efectuează, 
trebui să acordăm, în permanenţă, o deosebită 
atenţie întreţinerii şi potenţării acestui filtru. 

In acest sens, subiniază Petre 
Georgescu-Delafras, „cultura are o influență 
binefăcătoare asupra oricărui om, fie el oricât de 
slab la minte. Ea ne arată rostul vieţii, ea ne arată 
calea pe care trebuie să mergem şi ne-o 
luminează cu raze din ce în ce mai clare, mai 
strălucitoare. Prin ajutorul culturii, ne făurim încă 
din vreme un ideal, pe care ţinem să-l realizăm zi 
cu zi, şi care formează partea cea mai bună, cea 
mai frumoasă, a vieţii noastre. Ea ne 
îndepărtează, de asemenea, de apucăturile rele 
ale semenilor noştri, ne învaţă să fugim de ale 
noastre proprii, şi ne deprinde să ne ocupăm 
numai de ceea ce vedem că este folositor, 
înălțător. Oricine îşi poate da seama că, în loc să 
ne pierdem vremea fără vreun folos, cine ştie pe 
unde — poate prin cine ştie ce cafenea, cârciumă, 
colț de stradă —, este mai bine să stăm acasă, sau 
să mergem la o bibliotecă, şi să urmărim cu 


15 Scarlat Demetrescu, Din tainele vieţii şi ale universului, 
Editura Emet, Oradea, 1998, pag. 49 

atenție filele unei cărți care ne interesează. Dacă 
din două ore libere cât avem, de regulă, cel puţin, 
pe zi, am întrebuința numai una singură pentru 
lectură, ar fi de ajuns pentru ca să obţinem o 
cultură demnă de luat în seamă. Sunt atâtea cărți 
interesante, ce ne dau învățăminte ştiinţifice, 
sociale, etc., precum şi cărţi literare, care ne 
descrețesc fruntea, care ne dau (bună n.n.) 
dispoziţie sufletească, care ne mai îndulcesc 
viaţa. Apoi sunt o sumedenie de reviste ieftine, în 
care se găsesc articole destul de variate şi de 
instructive” `. 

Aşadar, după cum pledează şi Mircea 
Eliade, “lectura ar putea fi (poate fi n.n.) un mijloc de 
alimentare spirituală continuă, nu numai un mijlog 
de informare sau de contemplaţie estetică” 
Insă, pentru a putea beneficia - în condiţiile 
înspăimântătoarei  eterogenităţi calitative a 
informaţiilor cuprinse în puzderia de tipărituri din 
timpul zilelor noastre — de binefacerile ei, trebuie, 
înainte de toate, să ştim să triem tipăriturile cu 
care intrăm în contact, în sensul de “a nu citi 
cărţile (pe cele n.n.) proaste sau mediocre, şi de a 
nu citi pe cele bune la timp nepotrivit (adică, atunci 
când suntem insuficient de maturizaţi pentru înţelegerea 
pertinentă a lor n.n.). Verificarea (selectarea n.n.) 
lecturilor se face foarte simplu: ne simțim (ne-am 


19 Petre Georgescu-Delafras, Tari şi slabi, Ediţia a III-a, Editura 
Cugetarea, Bucureşti, 1937, pag. 86, 87 

17 Mircea Eliade, 50 de conferințe radiofonice, Editura 
Humanitas, Bucureşti, 2001, pag. 120 

simți n.n.) mai bogați (sufleteşte şi/sau informaţional n.n.) 
mai vii, mai umani, după o anumită carte? Asta e 
întrebarea care trebui să şi-o pună fiecare. Este 
cu desăvârşire inutil să citim acele sute de cărți 
care nu ne spun nimic, care nu ne emoționează şi 
nici nu ne îmbogăţesc, acele sute de cărţi 
mediocre, seci şi, uneori, dăunătoare. Asemenea 
cărţi se recunosc repede: după zece sau douăzeci 
de pagini. Se recunosc prin fluviul lor mediocru de 
fapte nesemnificative, prin personajele ireale, 
abstracte şi inerte, prin mediocritatea analizelor, 
prin truismele filosofice şi limba literară lipsită de 
orice valoare. In locul acestor cărţi, care costă şi 
bani şi timp, s-ar putea citi cărțile bune, sau s-ar 
putea descoperi cărți uitate. Lectura nu ajunge o 
artă decât în clipa când ştie să prevadă valorile şi 
să distingă emoţiile estetice. Şi, ca şi oricare altă 
activitate a spiritului omenesc, şi arta lecturii nu 
ajunge o artă nobilă, decât prin puterea sa de a 
prevedea erorile şi mediocrităţile, şi prin virtutea 
de a economisi timpul, cărțile esenţiale pe care 
trebui să le cuprindă o bibliotecă personală fiind 
puţine la număr” `. “Problema capitală este deci: 
prin ce metodă lectura ajunge o funcţie organică, 
de asimilare şi nutriție, depăşind stadiul diletant, în 
care se află majoritatea oamenilor? Prin ce mijloc 
lectura începe să ne înveţe să gândim, să 
înțelegem? Majoritatea semenilor noştri citesc, în 
cel mai bun caz, ca să afle lucruri noi, ca să ştie 
cât mai multe lucruri. Dorinţa aceasta este 


18 ibidem, pag. 151, 154, 172 
14 


excelentă la începutul educaţiei, dar e fatală la 
mijlocul vieţii, la maturitate. Trebuie descoperite, 
atunci, cărţi care ne ajută nu să ştim , ci să 
înțelegem; cărţi care ne îndeamnă, fără ştirea 
noastră, la gândire, la examen (evaluare n.n.), la 
reflectie personală. Dacă socotim cărțile 
fundamentale ca un izvor nesecat de energie 
mentală, lectura ajunge o problemă serioasă atât 
pentru individ, cât şi pentru societate. Te ataşezi 
de cărți pentru nesfârşitele forțe spirituale care 
stau între coperţile lor, gata, întotdeauna, să-ţi 
vină în ajutor, să te înalțe sau să te fecundeze. Nu 
ne este îngăduit să lăsăm nefolosite asemenea 
prodigioase izvoare de energie. Nu ne este 
îngăduit să trecem pgin viaţă nefolosind energia 
condensată în cărţi” *, cu atât mai mult cu cât 
"cartea este (şi n.n.) un ferment spiritual de mare 
putere... Să ne amintim că, în istorie, 
evenimentele mari, sunt făcute, de multe ori, de 
către „oameni entuziasmați de o idee, de o 
carte”, precum şi că “funcţia primordială, mistică, 
a lecturii, este aceea de a stabili contacte între om 
şi Cosmos, de a aminti memoriei scurte şi limitate 
a omului, o yastă experiență colectivă, de a 
lumina riturile”?*. 

lar, “dacă, după cum precizează Petre 
Georgescu-Delafras, “prin mici sforțări, izbutim să 
ajungem la un grad mai înalt de cultură 


19 ibidem, pag. 175, 176 
2 ibidem, pag. 178 
21 ibidem, pag. 122 

intelectuală, atunci pricepem, mai temeinic, că 
munca este condiţiunea de căpetenie pentru 
păstrarea sănătaţii şi a vieții, şi că numai prin 
muncă continuă ne putem vedea idealul 
îndeplinit... Să muncim pentru perfecţionarea 
meseriei noastre, să muncim pentru luminarea 
creierului nostru, să muncim pentru binele 
semenilor noştri. 

Chiar dacă se întâmplă să nu ne vedem 
idealul îndeplinit pe de-a-ntregul, totuşi vom fi 
făcut un progres destul de simţitor, care se poate 
vedea numai comparându-l cu starea în care ne 
găseam mai înainte. Şi acest progres, 
presupunând că ar fi mic deocamdată, trebuie să 
ne bucure, trebuie să ne mândrească, căci, în 
sfârşit, am făcut ceva. De la a nu face nimic, până 
la a face oricât de puţin, este distanță mare, mare 
de tot. Niciodată munca bine chibzuită şi 
folositoare nouă înşine şi societăţii întregi nu 
rămâne nerăsplătită. Prin muncă, mulţi lucrători au 
ajuns la situații bune şi onorabile, prin muncă mulţi 
inculti — oameni din popor — au devenit 
îndrumători ai omenirii. 

Trebuie să ne deprindem să nu aşteptăm 
de la nimeni nici un ajutor. Totul să facem noi 
înşine, căci numai aşa facem ceva trainic. 
lnălțarea noastră să ne-o facem singuri, cu o 
deplină conştiinţă a faptelor noastre. Şi, pentru ca 
să ne înălțăm cât mai sus, trebuie să muncim cât 
mai mult. Munca, în definitiv (prin rezultatele pozitive pe 
care ni le aduce n.n.), ne procură adevărata fericire, 
pe care o căutăm zadarnic aiurea. 

Nu mă-ndoiesc că toată lumea înțelege că 
munca trebui să fie cinstită. Cinstea să ne 
călăuzească în toate cuvintele noastre, în toate 
faptele noastre, în toate aspiraţiile noastre. Nu ne 
putem bucura cu adevărat de fructul unei munci 
încordate, dacă aceasta nu a fost cinstită. A fi 
cinstit însemnează a avea un caracter frumos, 
nobil, a fi curat la suflet şi, astfel, a merita toată 
stima celor cu care intrăm în contact. Este chiar o 
zicătoare: mai bine sărac, dar cu fața curată. 

Să nu pierdem din vedere nici acest sfat 
pe care îl auzim adeseori: Să fim economi! Da, să 
fim economi! Economia este cea mai mare 
bogăţie, pentru că niciodată nu mergem cu 
cheltuiala mai departe de suma de bani ce o 
avem”. Căci, după cum atât de plastic ni se 
adresează Mihai Eminescu: “Dintre cel ce câştigă 
10 şi cheltuieşte 11, şi cel ce câştigă 2 şi 
cheltuiește 1, acest din urmă e bogat, iar cel dintâi 
e sărac”. “Natural că nu toţi pot face economii, 
fiindcă mulţi câştigă atît de puţin, că abia îşi pot 
duce viața de azi pe mâine. Dar cei care au un 
prisos, oricât de mic, e păcat să nu facă 
economii... Spiritul de economie îl schimbă pe om 
cu totul: îi dă tărie, îi dă speranţe, îi dă, în sfârşit, 
mijlocul real de a face, mai târziu, întreprinderi 


22 Petre Georgescu-Delafras, op.cit., pag. 87-89 

* Mihai Eminescu, Ilustrații administrative, Timpul, 18 
decembrie 1877, în Opere, vol. X, Ediţie critică întemeiată de 
Perpessicius, Editura Academiei Române, Bucureşti, 1989, 

comerciale ori industriale. Şi apoi, câte cazuri 
neprevăzute nu ni se prezintă în viaţă când avem 
absolută nevoie de o sumă oarecare de bani? Nu 
e mai bine ca, în loc să alergăm la cămătari, de la 
cari să cerem bani-împrumut cu dobânzi 
oneroase, să avem banul nostru, pus deoparte, şi 
să fim, astfel, totdeauna liniştiți? Da, e mai bine, e 
de o mie de ori mai bine! De aceea, să nu uităm 
niciodată acest vechi sfat: să fim economi! 

Cultură, muncă, cinste, economie, să fie 
veşnic prezente în mintea noastră — ele să fie 
adevăratul nostru crez — şi să fim siguri că, 
niciodată, nu vom avea prilejul șă ne plângem de 
prea multe amărăciuni în viaţă” 

De asemenea, “ar trebui (trebui n.n.) să 
numărăm printre mijloacele de întărire individuală 
încă ceva: gimnastica (exerciţiile fizice n.n.). Este ştiut 
că, mulţi dintre noi, facem o bună gimnastică chiar 
în timpul lucrului, dar această gimnastică nu se 
potriveşte cu (este net inferioară ca efecte pozitive în 
comparaţie cu n.n.) aceea pe care am face-o în 
linişte, la aer curat, într-un timp când nu supărăm 
pe nimeni şi când nimeni nu ne supără. Câte 
puţină gimnastică pe zi, dimineaţa sau seara, 
întăreşte musculatura, ne  fortifică corpul, ne 
înzdrăveneşte (înviorează n.n.) tot organismul. Şi 
tocmai acest lucru ne trebuie mai mult decât orice. 
Ştim că o minte sănătoasă nu poate fi decât într- 
un corp sănătos. Şi mai ştim că, aproape 


24 Petre Georgescu-Delafras, op.cit., pag. 89-90 

întotdeauna, buna dispoziție pentru orice fel de 
activitate e în strânsă legătură cu soliditatea 
corpului şi cu buna dispoziţie a stomacului. Să ne 
folosim, deci, şi de acest mijloc de întărire fizică, 
nu pentru ca să devenim atleți, ci pentru ca să 
dăm corpului nostru o maj mare rezistenţă, pentru 
ca să fim oameni întregi”. 

Totodată, continuă Mircea Eliade, un 
prețios aport la întărirea rezistenţei psihice îl 
constituie meditaţia. In acest sens, el notează: 
“Meditaţia este un exerciţiu spiritual foarte puţin 
practicat în lumea modernă. Deşi atâția oameni 
vorbesc de meditaţie şi teme de meditat, un prea 
mic număr dintre ei cunosc într-adevăr ce 
înseamnă acest lucru. Pentru că, în general, 
oamenii moderni îşi limitează viața mentală la 
probleme mondene, la fapte şi preocupări prea 
strâns legate de lumea trecătoare. Ceasurile pe 
care modernii le petrec fără să se gândească la 
asemenea. lucruri Sunt, de cele mai multe ori, 
pierdute în reverie”, adică într-un “automatism 
mental în care — spre deosebire de imaginaţie şi 
fantezie, unde iniţiativa o are mintea umană — 
omul e pasiv, spectator, asistând cum îi trec prin 
fața ochilor fel de fel de imagini, aproape toate 
atenuate, obscure, vagi, descompuse; asociaţii 
mentale nefertile care ne stăpânesc şi ne 


25 ibidem, pag. 90,91 
* Mircea Eliade, 50 de conferințe radiofonice, pag. 132 


19 


împiedică să fim trezi (lucizi n.n.) chiar şi ÎN marile 
împrejurări (cumpene n.n.) ale vieţii noastre”. 

“După cum sunt o sumă de oameni cărora 
li se pare că meditează — în timp ce doar visează 
treji -, sunt şi foarte mulţi care cred că meditează 
pentru că se gândesc la anumite probleme, mai 
mult sau mai puţin esenţiale. A te gândi la o 
chestiune politică, a studia un aspect al problemei 
sociale, a reflecta chiar la un subiect general — 
cum ar fi liniile de dezvoltare istorică a unui popor 
— nu înseamnă a medita. Inseamnă, pur şi simplu, 
a gândi; adică a căuta să înţelegi cauza unui 
lucru, sau legea sa de dezvoltare, sau valoarea lui 
obiectivă. Gândirea este un exerciţiu mental foarte 
dificil şi foarte nobil, dar meditaţia este cu totul 
altceva. Prin meditație se înțelege numai acel 
exercițiu spiritual prin care omul încearcă să se 
apropie de marile realități; bunăoară, de realitatea 
morții sau a nimicniciei vieţii omeneşti. Obiectele 
meditaţiei pot fi numeroase, dar funcţia ei rămâne 
aceeaşi: de a aminti omului legile de fier care îl 
conduc, realităţile esenţiale pe care el le uită prea 
des, prins de vâltoarea lumii şi antrenat în durerile 
şi ambițiile ei trecătoare. A medita este un lucru 
responsabil, în sensul că, prin meditaţie, omul se 
aşează faţă în faţă cu realitatea. Noi ştim ce 
extraordinară plasă de iluzii tesem în fața ochilor 
noştri, ca să nu vedem limpede şi continuu 
realitatea... Noi ştim cu ce artă ne păcălim pe noi 
înşine, spunându-ne că viaţa nu cunoaşte legi, fie 


?7 ibidem, pag. 126, 127 

că plăcerea este singura morală posibilă, sau mai 
ştiu eu ce. Cu asemenea iluzii trăim, ne zbatem, 
încercăm să învingem -— şi, chiar, cu asemenea 
iluzii încercăm să ne resemnăm. Dar nu ne dăm 
seama că sunt iluzii decât când, printr-o 
întâmplare oarecare, suntem puşi faţă în față cu 
realitatea, cu adevărata realitate. Asemenea 
întâmplări străbat în viaţa fiecărui om. Nu se poate 
ca să nu rămânem, cel puţin o dată în viața 
noastră, singuri, cu desăvârşire singuri, departe 
de lume, departe de lumini (amăgiri sclipitoare n.n.) şi 
oameni, şi să nu înţelegem, deodată, falsitatea 
vieţii pe care o vieţuim, cumplita ei mediocritate, 
cumplita ei irealitate mai ales. Fiecare om şi-a 
făcut atunci făgăduieli solemne, că va fi mai puţin 
nepăsator faţă de sufletul lui, că-şi va dedica o cât 
de mică parte din timpul şi eforturile sale, pentru 
nutrirea şi luminarea acestui suflet Dar toţi 
cunoaştem, din trista noastră experienţă, cât de 
repede am uitat asemenea ceasuri revelatorii, cât 
de repede am uitat şi solemnele noastre 
făgăduieli. Plasa iluziilor este mai tare, cu mult mai 
tare decât dorința noastră de bine... Găsim atâtea 
lucruri de făcut, atâtea probleme de dezbătut, 
atâtea munci de împlinit — trecem prin atâtea 
pasiuni, şi entuziasme, şi revolte, şi dureri, şi 
bucurii —, încât nu mai avem nici timp, nici 
înclinare de a gândi puţin şi la ființa noastră 
sufletească, la fericirea noastră. Fericirea se 
confundă, în lumea modernă, cu nenumărate 
erezii (abateri de la verticalitatea morală n.n.) şi simulacre, 
dar cea mai obişnuită confuzie este între fericire şi 

confort. De aceea, oamenii care caută, cu orice 
preţ, confortul, îmbelşugarea, stăpânirea a cât mai 
multe şi mai scumpe lucruri, nu vor întâlni, 
niciodată, fericirea... Fericit nu poate fi decât omul 
care nu se teme de realitate, care îi pătrunde 
legile, care îşi cunoaşte, mai ales, sufletul... 
Meditaţia ar fi (este n.n.) deci exercițiul spiritual prin 
care omul se întoarce în realitate, în adevărata 
realitate; pe care fiecare dintre noi o întrezăreşte 
câteodată, dar pe care fiecare dintre noi o uită 
neiertat de repede. Meditaţia este tocmai tehnica 
prin care omul se poate apropia de realitate în 
orice condițiuni, în orice decor — căci, chiar dacă 
se realizează mai bine în singurătate, în deplină 
linişte, aproape de natură, cadrul nu îi este 
indispensabil. Lucrul esenţial este să medităm; 
adică să ne reculegem, să ne regăsim, să luăm 
contact cu realitatea, să cunoaştem adevărata 
condiție umană, adevăratul sens al existenţei - 
dincolo de plasa iluziilor, dincolo de micile 
aranjamente logice şi morale ale fiecăruia dintre 
noi ... Gândiţi-vă câte lucruri încurcate s-ar 
simplifica şi câte dureri obscure ar fi înlăturate, 
dacă, în fiecare noapte, înainte de a se pregăti 
pentru somn, omul ar rămâne numai câteva 
minute singur şi ar avea curajul să privească drept 
realitatea... Noi, de obicei, trecem direct din 
patimile, din ambițiile, muncile şi reveriile zilei, în 
somul inert al nopții. Nu avem nici măcar cinci 
minute ca să medităm; să ne amintim, adică, 
adevăratul sens al vieţii, să ne amintim că 
moartea ne poate surprinde în orice clipă, şi noi 

n-am făcut nimic, dar absolut nimic, pentru 
creşterea şi luminarea sufletului nostru. Meditaţia 
este o foarte bună chemare la ordine, este un 
interval real între cele două mari perioade de vis — 
visul cotidian al iluziilor şi patimilor, şi visul nocturn 
al trupului... Prin meditaţie ne amintim că suntem 
oameni, că există o demnitate a speciei umane, şi 
această demnitate este tocmai înțelegerea (de către 
noi a n.n.) sensului existenţei noastre”, de a “ 
împăca cu lumea din afară şi cu sufletul nostru 
“Numai animalele trăiesc fără conştiinţa vieții lor. 
Omul e dator să-şi dea seama de viaţa lui, de 
condiția umană - nu numai să lupte pentru 
îmbunătățirea acestei vieţi”, şi, mai grav, să 
caute “a trece peste fragmentul de timp care îl 
deprimă, în care se simte inert, obosit, negativ, 
consumându-l în distracţii cu ritm bolnăvicios, 
febril, nevrotic. O (astfel de n.n.) distracție cheamă 
pe alta; adică fiecare distracție îşi epuizează 
virtutea înainte ca omul să fi depăşit timpul 
negativ, înainte ca el să se simtă stimulat, 
luminos, fertil”, îndeamnă ființa umană la “lene 
intelectuală - etern vagabondaj (mental n.n.) sau 
disponib Jjtate determinată din incapacitatea de a 
acţiona” 


„29 


2 ibidem, pag. 132-136 
2 ibidem, pag. 159 
3 ibidem, pag. 135 
î1 ibidem, pag. 146 
%2 ibidem, pag. 161 

Un alt exerciţiu spiritual benefic este 
contemplaţia. “Termenul contemplaţie se referă la 
o experiență concretă, bine precizată, prin care 
conştiinţa noastră poate cunoaşte anumite obiecte 
care nu ne sunt date (cognoscibile n.n.) imediat prin 
simţuri. Aşadar, contemplaţia ar fi (este n.n.) un 
instrument de cunoaştere, prin care omul ia 
cunoştiință de anumite realități dincolo de simţuri; 
căci atât esenţa operei de artă, cât şi esenţa lui 
Dumezeu nu sunt obiecte care ne cad nemijlocit 
sub simţuri. Ca şi celelalte exerciţii spirituale, ea, 
contemplaţia, restaurează echilibrul interior al 
omului, îi aminteşte care e adevăratul sens al 
existenţei, îl ajută să cunoască realitățile ultimg, 
pe lângă care omul trece, de obicei, orb şi surd””. 
Intr-un cuvânt, exerciţiul contemplaţiei "nu este 
altceva decât cunoaşterea reală, concretă, 
experimentală, a acestor realități ultime. Prin 
contemplaţie, omul înţelege global marele miracol 
al Vieţii, prin el îşi aminteşte de celălalt mare 
miracol, al morții. Este adevărat că nu-mi pot 
cunoaşte prin anticipație propria mea moarte. Dar 
pot foarte bine cunoaşte moartea altora; pot, 
adică, observa că oamenii mor lângă mine, şi 
această observaţie o pot transforma în experienţă. 
O experienţă care se deosebeşte hotărât de toate 
celelalte experiențe cotidiene ale omului. O 
experiență pe care o pot transforma în 
contemplaţie. Căci funcțiunea contemplaţiei este 
tocmai această trăire, această experimentare a 


% ipidem, pag. 137 

Adevărurilor Mari, cum sunt, bunăoară, moartea, 
viaţa, dragostea. Prin contemplaţie omul se poate 
ridica, de la experiența de fiecare zi a vieții, la 
înțelegerea concretă a sensului vieții; după cum 
se poate ridica de la faptul morţii unei persoane 
scumpe, la înţelegerea concretă a realităţii morţii. 
Contemplaţia este singurul exerciţiu spiritual care 
se referă nu la probleme şi la adevăruri, ci la ființa 
totală a omului. Prin celelalte mijloace de 
cunoaştere, ne apropiem de o realitate 
fragmentată sau ne însuşim adevăruri limitate. 
Prin contemplaţie, luăm contact cu ființa noastră 
totală, indivizibilă, concretă. Oricâte adevăruri am 
aduna asupra omului, sau a vieţii, sau a morții, nu 
putem epuiza aceste realități, nu putem spune: 
Acum cunosc tot despre om sau despre viaţă! 
Sunt milioane de fapte adunate până acum 
asupra vieţii; milioane de fapte culese din ştiinţele 
naturale, din biologie, din economia politică, din 
sociologie, din istorie. Şi totuşi, aceste milioane de 
fapte, la care se adaugă, zilnic, alte mii şi alte zeci 
de mii, şi al căror număr nu se va sfârşi niciodată, 
nu epuizează această gravă realitate : viața 
omului. Nu ştim niciodată totul despre o 
asemenea realitate. Sunt atâtea aspecte, atâtea 
funcțiuni, atâtea fapte, încât s-au creat câteva 
duzini de ştiinţe ca să le adune, să le coordoneze, 
să le explice. Exercițiul numit contemplatie are 
tocmai rolul de a chema la ordine, de a scoate pe 
om din milioanele de fapte şi miile de adevăruri 
care îl înconjoară şi a-l pune față în față cu 
realitatea adevărată şi simplă. Problema capitală a 

omului este căutarea sensului existenţei. Sunt 
întrebări pe care nu le poate ocoli nimeni: Cine 
sunt? Ce sens are viața pe Pământ? De ce m-am 
născut? Asemenea întrebări şi le-au pus oamenii 
(încă n.n.) de la începutul istoriei, şi la ele trebuie să 
răspundă fiecare ins în parte. Demnitatea omului, 
conştiinţa lui morală, valoarea speciei umane 
chiar depind de asemenea întrebări. Şi răspunsul 
(la ele n.n.) nu-l găsim prin nici o ştiinţă. Răspunsul 
la aceste întrebări nu-l putem afla cercetând 
milioanele de fapte şi miile de adevăruri care ne 
înconjoară, ci contemplând faptul direct, realitatea 
întreagă şi indivizibilă. S-a observat, de către 
nenumărați gânditori, marea deosebire dintre 
fapte şi fapt. Faptele sunt infinite, şi colecţionarea 
lor nu se poate termina niciodată. Faptul, însă, îl 
întâlnim mai rar; viața noastră întreagă este un 
asemenea fapt; iubirea sau moartea constituie un 
fapt. Contemplarea faptului este mult mai fertilă, 
pentru creşterea noastră sufletească, decât 
cunoaşterea a un milion de fapte... Marea 
realitate a vieţii este viața ca fapt, ca unitate. 
Intelegerea globală, experimentală, concretă, nu 
se poate obține decât prin contemplaţie... Nu 
înţelegi viaţa cercetând milioanele de fragmente 
care o alcătuiesc, ci încercând să-i pătrunzi sensul 
esenţial. MNu poți înțelege omul studiind 
antropologia, istoria sau economia politică, ci 
lămurindu-ţi, ţie însuţi, sensul existenței umane, 
condiția umană. Meditaţia, tăcerea, singurătatea, 
contemplaţia, sunt exerciţii spirituale pe care nu le 
mai practică aproape nimeni astăzi. De aceea se 

întâlnesc astăzi atâţia oameni care nu ştiu de ce 
trăiesc, care nu înțeleg ce înseamnă sensul 
existenţei. Aceasta încă n-ar fi prea grav. Dar se 
întâmplă şi altceva. Asemenea oameni au o viață 
sufletească pipernicită şi bolnavă. Sunt foarte 
mulți oameni bolnavi. în jurul nostru, nu numai 
piperniciţi sufletește”? Constatăm, chiar, “un 
fenomen general: că, în timp ce creşterea 
organică a omului (dezvoltarea trupului omenesc n.n.) 
este continuă, ea neterminându-se decât odată cu 
moartea biologică — creşterea spirituală a sa se 
opreşte în jurul vârstei de 16 ani. De atunci, 
majoritatea oamenilor nu mai cresc, nu se mai 
dezvoltă. Aceasta din cauza unei insuficiente 
nutriții spirituale. Omul rămâne toată viața cu 
câteva superstiții logice, câteva scheme mentale, 
prin caje se încăpățânează să judece lumea şi 
spiritul”. lar “cauza acestei grave insulte aduse 
demnității umane o găsim în necunoaşterea 
adevărurilor simple, în ignorarea exerciţiilor 
spirituale care relevă omului adevăratul sens al 
existenței. Omul modern trăieşte prea mult 
înconjurat de fapte şi adevăruri abstracte, 
universale. Contemplaţia are tocmai acest rol de a 
transforma adevărurile universale în experiențe 
concrete. Dacă oamenii s-ar gândi mai des la 
viaţă, la dragoste şi la moarte — la aceste trei 


%4 ibidem, pag. 137-141 

realități decisive şi esențiale —, lumea 
contemporană ar fi, fără îndoială, altfel”. 

Un extraordinar potenţator al efectului 
benefic, ce-l putem obţine, fiecare dintre noi, prin 
utilizarea acestui mix de metode autofortificatoare, 
este rugăciunea. “Ea - ne dezvăluie acelaşi 
Mircea Eliade - este trăirea sentimentului de 
dependenţă, înălțarea sufletului către Dumnezeu, 
setea de mântuire — adică de împăcare a omului 
cu el însuşi şi cu Firea...In rugăciune se rezumă 
drama condiţiei umane, marea ei neputinţă şi 
arzătoarea ei speranţă... Ea este cel mai pur şi, în 
acelaşi timp, mai uman act al vieţii religioase; este 
actul de abdicare a omului în fața unei puteri 
nevăzute, actul lui de  subsumare unei 
divinităţi” His Rugăciunea îndelungată şi arzătoare 
“hrăneşte înţelegerea noastră spirituală, face loc 
în suflet să primim pe Dumnezeu, luminează 
omului lucrurile lui Dumnezeu, ne face familiari cu 
fulgerele Luminii, ajută să grească credința şi 
nădejdea în Lumea Binelui”, adică, potrivit lui 
Grigore Cristescu, a acelei organizări sociale 
spiritualizate, caracterizate prin “reintegrarea 
sufletului omenesc în sfera superioară a unei 
vieţuiri fără umbre şi fără scăderi” *. 


% ibidem, pag. 141 

% ibidem, pag. 108, 109 

% ibidem, pag. 113 

% Grigore Cristescu, Fapte şi orientări creştine, Editura 
Ramuri, Craiova, 1924, pag. 10 

“Omul - conceptualizează Vasile Băncilă - 
a trăit multă vreme într-un mediu socio-cosmic. 
Acesta e mediul natural, sănătos, biologic şi 
spiritual totodată. Astăzi însă, el trăieşte numai 
într-un mediu social, şi încă într-o societate 
unilaterală sau de extracte epidermice (şi, mai grav, 
mediului său actual îi sunt caracteristice îngustimea intelectual- 
afectivă şi instinctualitatea primar-senzuală n.n.) Sufletul 
omenesc trebuie să-şi ceară drepturile până în 
cele din urmă. Ceea ce se impune e o 
recosmizare a omului. O stabilire a legăturilor cu 
realitatea, o reontologizare a sa”4. 

Prin transformarea de către din ce în ce 
mai mulţi dintre noi a mixului acţional enunțat în 
mod de viaţă, “funcţiile majore ale omului — funcţia 
morală, funcţia religioasă, funcția logosului — vor 
reapărea în chip firesc în umanitate” ', având ca 
izvoare “resorbirea artificialităţilor şi reîncadrarea 
în realitate” “. lar ea, umanitatea, va conştientiza 
din nou magnifica realitate a ritmurilor cosmice, 
surprinsă, de către Vasile Pârvan, în doar două 
fraze tulburător de dense: “Fenomenele vieții 
omeneşti sunt o parte integrantă din ritmica 
universală. Aceleaşi legi cosmice determină viața 
umană şi pe cea extraumană, pe Pământ, ca şi în 


4 Vasile Băncilă, Filosofia vârstelor, Editura Anastasia, 


Bucureşti, 1997, pag. 33, 34 
“1 ipidem, pag. 34 
“2 ibidem 

viaţa lumilor nesfârşite, în Univers"*. O formulare 


identică, dar relativ detaliată, a substanţei 
informaţionale a acestor gânduri, utilă, după 
părerea mea, înțelegerii cât mai profunde a lor, ne 
este oferită de Dumitru Constantin Dulcan: “Toate 
planurile existenţei vizibile şi (a celei n.n.) invizibile 
se suprapun: orice acțiune în plan verbal, afectiv, 
organic sau funcţional, fizic sau pur informaţional, 
se traduce obligatoriu în termeni de energii, de 
atomi, de reacţii chimice, de mobilizare fizică, de 
ineluctabile legități. Fără această suprapunere de 
planuri — începând de la particulele subatomice, 
trecând prin chimie, biochimie, fiziologie, 
informatie, cibernetică, Univers — nimic nu există. 

Legea fundamentală a Universului o 
constituie corelarea armonioasă a tuturor acestor 
planuri. Orice distorsiune la nivel de acţiune sau 
numai de gând implică boala şi suferința. Soluţia 
prevenirii lor constă în respectarea legii armoniei 
prin controlul conştient al întregii conduite, care 
trebuie să albă, o finalitate în exclusivitate pozitivă, 
negentropică” 

Şi, în măsura în care, gradul nostru de 
autodisciplină va creşte, solidarizarea noastră cu 
următoarele mărturii, depuse în fața eternității de 
către Valeriu Popa, va fi mai profundă: “Din viață 


^ Vasile Pârvan, Idei şi forme istorice, Editura Cartea 
Românească, Bucureşti, 1920, pag. 49 

“4 Dumitru Constantin-Dulcan, Inteligența materiei, Ediția a Il-a 
revăzută şi adăugită, Editura Teora, Bucureşti, 1992, pag. 292, 

nu rămâi decât cu cunoştiințele ştiinţifice 
acumulate din toate domeniile şi cu faptele de 
iubire morală. Asta e bagajul cu care pleci sus, 
asta e toată averea ta. Prin credinţă şi ştiinţă, 
trebuie să ajungem la convingerea că nu suntem 
independenți, ci dependenți, modul de 
dependenţă față dẹ, Ceva sau de Cineva, va fi 
demonstrat mâine”™. Tot ceea ce facem, de la 
gând, privire, gest, vorbă, faptă, se înregistrează 
undeva în finitul (determinabilul, astăzi doar cu mijloace 


extrasenzoriale, dar mâine cu procedee tehnice ale căror 
rezultate vor putea fi observate, senzorial, de către oricine n.n.) 


care ne înconjoară şi, când plecăm din viață ne 
reîntâlnim cu noi, fiind direct răspunzători pentru 
tot ce am făcut” -.. 


4 Valeriu Popa, Sanda Ştefan, Raluca Dumitrache, Dăruim 
lumină şi iubire pentru vindecarea sufletului şi a trupului, 
Tipografia Everest 2001, Bucureşti, 2002, pag. 15 
4 ibidem, pag. 8 

„Bărbatul cuminte şi-a clădit 
casa pe piatră. 

Piatra pe care n-au luat-o în 
seamă  clăditorii, aceasta a fost 
făcută pentru cap de unghi. De la 
Domnul a fost ea. 


Urmează-Mi şi lasă morţii să 
îngroape pe morţii lor'*. 


*Matei VII, 24; XXI, 42; VIII, 22 

